મહુવા સુગર ફેક્ટરી દ્વારા વર્ષ 2017-18ના શેરડીના પાક ભાવો આજરોજ જાહેર કર્યા હતાં. શેરડીના ભાવો ગત વર્ષની સરખામણીમાં અપેક્ષા કરતાં ઘણા નીચા રહેતા સભાસદોમાં ભારે નિરાશા વ્યાપી ગઈ હતી. મહુવા સુગરના જાન્યુ. સુધીના 2451 ના ભાવ પડતાં સભાસદોમાં સંચાલકો વિરુદ્ધ ઉગ્ર રોષ ભભૂકી ઉઠ્યો હતો, અને બોર્ડ રૂમમાં જઈ સભાસદો દ્વારા હલ્લો કરી ભાવ વધારવાની માંગ કરી હતી. અડધો કલાક સુધીની સભાસદોની રજૂઆત બાદ પણ સુગરના ડિરેક્ટરો દ્વારા ભાવ યથાવત જ રાખતા સભાસદોમાં ભારે નિરાશ વ્યાપી ગઈ હતી.